stanford-oval/wikipedia huggingface dataset:
เนยแข็ง
ประเภทของเนยแข็ง > เนยแข็งประเภท Hard Cheese

บทความหลัก: ฮาร์ดชีส
เนยแข็งประเภท Hard Cheese คือ เนยแข็งที่แข็งเกิดจากการนำหางนมออกไปมากจนความชื้นในเนยแข็งเหลือเพียงเล็กน้อย เปลือกเนยแข็งจะหนา เนื้อแข็ง ใช้เวลาบ่มนาน เช่น เชดดาร์ชีส (Cheddar), เอมเมนตาลชีส (Emmental), เกาดาชีส (Gouda), เปโกรีโน (Pecorino), Romano, Beaufort
การแบ่งเนยแข็งออกเป็น 5 ประเภทที่ได้กล่าวไปนี้เป็นเพียงตัวอย่างของการแบ่งประเภทเนยแข็งเพียงคร่าว ๆ ในความเป็นจริงแล้วเนยแข็งทั้ง 5 ประเภทยังสามารถแบ่งย่อยได้อีก เช่น แบ่งตามประเทศที่ผลิต แบ่งตามการกดอัดและการปรุงแต่ง แบ่งตามใยหุ้มเชื้อรา เป็นต้น
เนยแข็ง ครีมสด โยเกิร์ต และผลิตภัณฑ์ได้จากน้ำนมต่างมีคุณค่าทางโภชนาการที่ใกล้เคียงกันมาก เนยแข็งจะให้สารอาหารจำพวก โปรตีน แคลเซียม ฟอสฟอรัส สังกะสี  วิตามินบี 12 ที่สูงไม่แพ้นม แต่ข้อดีของเนยแข็งคือให้สารอาหารจำพวกน้ำตาลแลคโตสในปริมาณที่ต่ำกว่าในน้ำนม ดังนั้นการรับประทานเนยแข็งจึงเป็นทางออกที่ดีสำหรับผู้ที่มีปัญหาในการดื่มนม
สำหรับคนที่มีปัญหาในการดื่มนมเนื่องจากร่างกายขาดน้ำย่อยแลคโตสหรือมีน้ำย่อยชนิดนี้ในปริมาณที่น้อย เมื่อดื่มน้ำนมเข้าไปแล้วร่างกายไม่สามารถย่อยน้ำตาลแลคโตสในนมได้ ส่งผลให้เกิดการตกค้างของน้ำตาลแลคโตสในร่างกาย การหมักหมมนี้จะทำให้เกิดแก๊สและกรดในที่สุด ส่งผลให้ผู้รับประทานมีอาการท้องอืด ท้องเฟ้อและท้องเสียในเวลาต่อมา ดังนั้นจึงควรเลือกรับประทานเนยแข็งแทนการดื่มนม
นอกจากนี้เนยแข็งยังอุดมไปด้วยสารอาหารที่เหมาะสำหรับเด็กวัยเจริญเติบโต เพราะเนยแข็งให้พลังงาน แคลเซียม และโปรตีนสูง โดยเฉพาะโปรตีนและแคลเซียมซึ่งเป็นส่วนประกอบสำคัญของกระดูก ช่วยเสริมสร้างให้กระดูกแข็งแรงและป้องกันโรคกระดูกพรุน อีกทั้งเนยแข็งยังมีประโยชน์ต่อสุขภาพฟัน ช่วยป้องกันฟันผุ โดยโปรตีนในรูปของแคลเซียมและฟอสฟอรัสในเนยแข็งจะเป็นตัวช่วยป้องกันสารเคลือบฟัน อีกทั้งยังช่วยเพิ่มฟองน้ำลายที่ช่วยล้างกรดและน้ำตาลในช่องปากอันเป็นสาเหตุของฟันผุ แม้ว่าเนยแข็งจะมีปริมาณไขมันมากกว่าน้ำนมแต่ก็เป็นอาหารที่อุดมไปด้วยสารอาหารที่เป็นประโยชน์ต่อร่างกาย สำหรับผู้ที่มีปัญหาเรื่องน้ำหนักและคอเลสเตอรอล แต่ชื่นชอบการรับประทานเนยแข็งก็สามารถเลือกบริโภคเนยแข็งที่ทำจากนมไขมันต่ำหรือปราศจากไขมันได้ตามท้องตลาดทั่วไป โดยไม่ต้องกังวลกับปัญหาที่จะตามมาในภายหลัง
รายชื่อชนิด

เนยแข็งที่ผลิตกันปัจจุบันนี้ มีจำนวนหลากหลาย สามารถแบ่งกันได้เป็นร้อยชนิด ซึ่งมีความหลากหลายทั้งรสชาติ สี และแต่ละชนิดต่างมีลักษณะเฉพาะตัวไม่ซ้ำกัน ตัวอย่างของเนยแข็งชนิดต่าง ๆ
สวิสชีส จะมีลักษณะเด่นมีรูกระจายเต็มตัวชีส
เชดดาร์ชีส เนยแข็งสีเหลืองหรือสีส้มอ่อน เริ่มต้นผลิตจากหมู่บ้านเชดดาร์ในประเทศอังกฤษ
บลูชีส มีสีขาวและจะมีจุดสีน้ำเงินหรือสีเขียวของเชื้อราตามเนื้อชีส มีกลิ่นที่รุนแรง
เปปเปอร์แจ๊กชีส ชีสที่มีการผสมพริก
โปรโวโลน ชีสเริ่มต้นผลิตจากอิตาลี
อเมริกันชีส มีลักษณะคล้ายเชดดาร์ชีสแต่มีรสชาติอ่อนกว่าเชดดาร์
ตลาดค้าเนยแข็งในยุโรป
ตลาดค้าเนยแข็งที่เมืองบาเซิล ในสวิตเซอร์แลนด์
ทุ่งหญ้า

ทุ่งหญ้า (อังกฤษ: grassland) เป็นพื้นที่ซึ่งพืชพรรณส่วนใหญ่เป็นหญ้า (Poaceae) แต่ยังพบพืชวงศ์กก (Cyperaceae และ Juncaceae) ได้ ทุ่งหญ้งเกิดตามธรรมชาติในทุกทวีป ยกเว้นทวีปแอนตาร์กติกา ทุ่งหญ้าพบในภูมินิเวศ (ecoregion) ส่วนใหญ่ของโลก ตัวอย่างเช่น มีการจำแนกห้าภูมินิเวศบนดินทุ่งหญ้าเขตอบอุ่น สะวันนาและชีวนิเวศทุ่งไม้พุ่ม (shrubland) เป็นห้าประเภท ซึ่งเป็นหนึ่งในแปดเขตชีวภาพของโลก
โป๊ปปราบผี

ภาพยนตร์ปี พ.ศ. 2566 โดยจูเลียส อาเวรี
| โป๊ปปราบผี |
| --- | --- |
ใบปิดภาพยนตร์
กำกับ: จูเลียส อาเวรี
บทภาพยนตร์:   ไมเคิล เปโตรนี  เอวาน สปิลิโอโทปูลอส 
เนื้อเรื่อง:   อาร์.ดีน แม็คครีรี  เชสเตอร์ เฮสติ้งส์  เจฟฟ์ แคตซ์ 
สร้างจาก: An Exorcist Tells His Story และ An Exorcist: More Stories โดย คุณพ่อกาเบรียล อามอร์ท
อำนวยการสร้าง:   ดั๊ก เบลกราด  ไมเคิล แพทริค คัซแมเร็ก  เจฟฟ์ แคตซ์ 
นักแสดงนำ:   รัสเซลล์ โครว์  แดเนียล โซวัตโต  อเล็กซ์ เอสโซ  ฟรังโก เนโร 
กำกับภาพ: คาลิด โมห์ตาเซบ
ตัดต่อ: แมตต์ เอแวนส์
ดนตรีประกอบ: เจด เคิร์เซล
บริษัทผู้สร้าง:   สกรีน เจมส์  2.0 เอ็นเตอร์เทนเม้นท์  ลอยโอล่า โปรดักชั่นส์  
ผู้จัดจำหน่าย: โซนี่พิคเจอร์สรีลิสซิง
วันฉาย: 6 เมษายน ค.ศ. 2023 (นานาชาติ) 14 เมษายน ค.ศ. 2023 (สหรัฐ) 26 เมษายน ค.ศ. 2023 (ไทย)
ความยาว: 103 นาที
ประเทศ: สหรัฐ
ภาษา: อังกฤษ
ทุนสร้าง: 18 ล้านดอลลาร์สหรัฐ
ทำเงิน: 38.6 ล้านดอลลาร์สหรัฐ
โป๊ปปราบผี (อังกฤษ: The Pope's Exorcist) เป็นภาพยนตร์อเมริกันแนวสยองขวัญเหนือธรรมชาติ ที่ออกฉายในปี ค.ศ. 2023 กำกับโดยจูเลียส อาเวรี จากบทภาพยนตร์โดย ไมเคิล เปโตรนี และ เอวาน สปิลิโอโทปูลอส โดยสร้างจากหนังสือ An Exorcist Tells His Story ในปี ค.ศ. 1990 และหนังสือ An Exorcist: More Stories ในปี ค.ศ. 1992 โดยคุณพ่อกาเบรียล อามอร์ท นำแสดงโดยรัสเซลล์ โครว์ ในบทอามอร์ท โดยมี แดเนียล โซวัตโต, อเล็กซ์ เอสโซ และ ฟรังโก เนโร รับบทเป็นตัวละครสบทบ
การผลิตเริ่มต้นในปี ค.ศ. 2020 เมื่อ Screen Gems ซื้อสิทธิ์ในเรื่องราวของ อามอร์ท การถ่ายทำมีขึ้นตั้งแต่เดือนสิงหาคมถึงตุลาคม ค.ศ. 2022 ในไอร์แลนด์
โป๊ปปราบผี ออกฉายในหลายประเทศทั่วโลก เริ่มในวันที่ 6 เมษายน ค.ศ. 2023 ออกฉายในประเทศสหรัฐอเมริกาและแคนาดาในวันที่ 14 เมษายน ค.ศ. 2023 ส่วนในประเทศไทยออกฉายในวันที่ 26 เมษายน ค.ศ. 2023
แหล่งข้อมูลอื่น

เว็บไซต์ทางการ
โป๊ปปราบผี ที่อินเทอร์เน็ตมูวีเดตาเบส
โป๊ปปราบผี ที่รอตเทนโทเมโทส์
เครื่องเสนาอิสริยาภรณ์แห่งพระคริสต์

ดาราและสายสะพายเครื่องเสนาอิสริยาภรณ์แห่งพระคริสต์ ชั้นประถมาภรณ์
เครื่องเสนาอิสริยาภรณ์แห่งพระคริสต์ (โปรตุเกส: Ordem Militar de Cristo, อังกฤษ: The Military Order of Christ) เป็นเครื่องอิสริยาภรณ์แห่งโปรตุเกส สถาปนาครั้งแรกเมื่อปี ค.ศ. 1319 (พ.ศ. 1862) ในฐานะภาคีอัศวินเทมพลาร์ โดยพระเจ้าดินิสที่ 1 แห่งโปรตุเกส ต่อมาจึงได้แยกขาดภาคีนี้ออกจากกิจการศาสนาในปี ค.ศ. 1789 (พ.ศ. 2332) โดยพระนางมาเรียที่ 1 แห่งโปรตุเกส เครื่องอิสริยาภรณ์ตระกูลนี้ซึ่งตกทอดมาจากคณะภาคีอัศวินดังกล่าวได้ล้มเลิกไปในปี ค.ศ. 1910 (พ.ศ. 2453) เนื่องจากการปกครองระบอบสมบูรณาญาสิทธิราชย์ถูกล้มล้าง และมีการสถาปนาสาธารณรัฐโปรตุเกสขึ้นมาแทน แต่ภายหลังได้มีการฟื้นฟูเครื่องอิสริยาภรณ์นี้ขึ้นใหม่ในปี ค.ศ. 1917 (พ.ศ. 2460) โดยมีประธานาธิบดีแห่งสาธารณรัฐโปรตุเกสเป็นประธานแห่งเครื่องอิสริยาภรณ์ตระกูลนี้
แพรแถบย่อ

| แพรแถบย่อ |
| --- | --- | --- | --- | --- | --- |
|  มหาปรมาภรณ์ Grã-Cruz |  ประถมาภรณ์ Grande-Oficial |  ทุติยาภรณ์ Comendador |  ตริตาภรณ์ Oficial |  จตุรถาภรณ์ e Cavaleiro |  เบญจมาภรณ์ Dama |
วินโดวส์มีเดียเพลเยอร์

| --- | --- |
นักพัฒนา: ไมโครซอฟท์
วันที่เปิดตัว: 22 พฤษภาคม 1990; 34 ปีก่อน (1990-05-22)
สัญญาอนุญาต: ฟรีแวร์
เว็บไซต์: support.microsoft.com/en-gb/windows/windows-media-player-d10303a5-896c-2ce2-53d4-5bd5b9fd888b 
วินโดวส์มีเดียเพลเยอร์ (Windows Media Player ชื่อย่อ WMP) เป็นโปรแกรมที่ใช้สำหรับการเล่นไฟล์มัลติมีเดียประเภทวิดีโอ เพลง และดูรูปภาพบนเครื่องคอมพิวเตอร์ ซึ่งพัฒนาโดยไมโครซอฟท์ ใช้งานได้บนระบบปฏิบัติการไมโครซอฟท์วินโดวส์, พ็อกเก็ต พีซี และวินโดวส์โมบายล์ นอกเหนือจากนี้ วินโดวส์มีเดียเพลเยอร์สามารถใช้งานได้บนระบบปฏิบัติการแมคโอเอส, แมคโอเอสเท็น และโซลาริส แต่ปัจจุบันการพัฒนาซอฟต์แวร์เพื่อระบบปฏิบัติการดังกล่าวได้ยุติลงแล้ว
ยิ่งไปกว่านั้น วินโดวส์มีเดียเพลเยอร์ ยังมีความสามารถในการริป (rip) นั่นคือการคัดลอกไฟล์เพลงจากแผ่นซีดีลงสู่ฮาร์ดดิสก์ และคัดลอกไฟล์เพลงลงสู่แผ่นซีดี รวมถึงยังสามารถสร้างแผ่นออดิโอซีดีลงในแผ่นซีดี-อาร์ และซิงโครไนซ์ข้อมูลจากเครื่องเล่นเอ็มพี 3 (MP3) ได้เช่นกัน และยังสามารถเช่าหรือซื้อเพลงจากร้านค้าออนไลน์ได้ด้วย
วินโดวส์มีเดียเพลเยอร์ 12 (Windows Media Player 12) เป็น Windows Media Player เวอร์ชันล่าสุด ออกวางจำหน่ายเมื่อ 22 กรกฎาคม 2552 พร้อมกับวินโดวส์ 7 และยังไม่ได้รับการสนับสนุนสำหรับ Windows รุ่นเก่า  Windows Media Player ไม่ได้ปรับปรุงตั้งแต่ Windows 8, Windows ที่ 8.1 และวินโดวส์ 10
นามสกุลไฟล์เฉพาะของโปรแกรมวินโดวส์มีเดียเพลเยอร์คือ วินโดวส์มีเดียวิดีโอ (WMV), วินโดวส์มีเดียออดิโอ (WMA) และแอดวานซ์ซิสเตมฟอร์แมต (ASF; ชื่อเดิมคือ แอดวานซ์/แอกทีฟสตรีมมิงฟอร์แมต) รองรับภาษาเอกซ์เอ็มแอล (XML) เป็นเพลย์ลิสต์หรือรายชื่อไฟล์มัลติมีเดียที่เรียกว่า วินโดวส์เพลย์ลิสต์ (WPL)
ประวัติ

Windows Media Player รุ่นแรกเปิดตัวในปี พ. ศ. 2534 พร้อมกับ Windows 3.0 พร้อมส่วนขยายมัลติมีเดีย เรียกว่า Media Player ส่วนประกอบนี้มาพร้อมกับเครื่องมัลติมีเดียที่รองรับ มีความสามารถในการเล่นไฟล์ภาพเคลื่อนไหว .mmm และได้ขยายความสามารถเพื่อสนับสนุนรูปแบบอื่น ๆ ได้ ใช้ MCI เพื่อจัดการกับไฟล์มีเดีย เป็นส่วนประกอบของ Windows Media Player จะแสดงหมายเลขเวอร์ชันเดียวกับเวอร์ชันของ Windows ที่มีการรวมไว้
Microsoft สร้างโปรแกรมใหม่เพื่อเล่นไฟล์มีเดีย ในเดือนพฤศจิกายนปีถัดไป วิดีโอสำหรับ Windows ได้รับการแนะนำด้วยความสามารถในการเล่นไฟล์ วิดีโอดิจิทัล ในรูปแบบคอนเทนเนอร์ AVI ด้วยการสนับสนุน codec สำหรับ RLE และ Video1 และสนับสนุนการเล่นไฟล์ที่ไม่มีการบีบอัด Indeo 3.2 ถูกเพิ่มเข้ามาในภายหลัง วิดีโอสำหรับ Windows เป็นครั้งแรกในฐานะฟรี Add-on สำหรับ Windows 3.1 และรวมอยู่ใน Windows 95 และ Windows NT 4.0 ใน ภายหลัง ในปี 1995 Microsoft ได้เปิดตัว ActiveMovie กับ DirectX Media SDK ActiveMovie รวมเอาวิธีการใหม่ในการจัดการกับไฟล์มีเดียและเพิ่มการสนับสนุนสื่อสตรีมมิ่ง (ซึ่ง Media Player ต้นแบบไม่สามารถจัดการได้) ในปี พ.ศ. 2539 ActiveMovie ได้เปลี่ยนชื่อเป็น DirectShow อย่างไรก็ตาม Media Player ยังคงมากับ Windows จนถึง Windows XP ซึ่งได้มีการเปลี่ยนชื่ออย่างเป็นทางการว่า Windows Media Player v5.1 ("v5.1" คือหมายเลขเวอร์ชันของ Windows XP)
ในปี พ.ศ. 2542 เวอร์ชันของ Windows Media Player แตกออกจากตัว Windows Windows Media Player 6.4 มาเป็นโปรแกรมปรับปรุงนอกสำหรับ Windows 95, Windows 98 และ Windows NT 4.0 ที่มีอยู่ใน Media Player และกลายเป็นคอมโพเนนต์ภายในของ Windows 2000, Windows ME และ Windows XP พร้อมด้วย mplayer2 stub exe อนุญาตให้ใช้ built-in นี้แทนเวอร์ชันที่ใหม่กว่า Windows Media Player 7.0 และผู้สืบทอดมาในลักษณะเดียวกันแทนที่กัน แต่ปล่อยให้ Media Player และ Windows Media Player 6.4 ยังคงอยู่ Windows XP เป็นระบบปฏิบัติการเดียวที่มี Windows Media Player (v5.1, v6.4 และ v8) ที่แตกต่างกันสามรุ่นควบคู่กันไป ทุกเวอร์ชันมี Windows Media Player (แทนเพียง Media Player) สนับสนุน DirectShow codecs Windows Media Player เวอร์ชัน 7 มีการปรับปรุงใหม่โดยมีส่วนติดต่อผู้ใช้ใหม่การสร้างภาพข้อมูลและการทำงานที่เพิ่มขึ้น Windows Vista ลดลง Windows Media Player เวอร์ชันเก่าลงใน v11
เริ่มต้นด้วย Windows Vista Windows Media Player สนับสนุนกรอบแนวคิด Media Foundation นอกเหนือจาก DirectShow เช่นนี้เล่นสื่อบางประเภทโดยใช้ Media Foundation และสื่อบางประเภทที่ใช้ DirectShow Windows Media Player 12 ถูกนำออกใช้กับ Windows 7 รวมถึงการสนับสนุนรูปแบบสื่อต่าง ๆ และเพิ่มคุณสมบัติใหม่ ๆ อย่างไรก็ตามใน Windows 8 ผู้เล่นไม่ได้รับการอัพเกรด
เมื่อวันที่ 16 เมษายน 2012 Microsoft ประกาศว่า Windows Media Player จะไม่รวมอยู่ใน Windows RT ซึ่งเป็น Windows ที่ออกแบบมาให้ทำงานบนอุปกรณ์ที่ใช้ ARM
ไค ฮาเวิทซ์

| 0 | 1 | 2 | 3 |
| --- | --- | --- | --- |
 ฮาเวิทซ์กับเยอรมนีในปี ค.ศ. 2019
ข้อมูลส่วนตัว
ชื่อเต็ม:  ไค ลูคัส ฮาเวิทซ์
วันเกิด:   (1999-06-11) 11 มิถุนายน ค.ศ. 1999 (25 ปี)
สถานที่เกิด:  อาเคิน เยอรมนี
ส่วนสูง:  1.93 เมตร (6 ฟุต 4 นิ้ว)
ตำแหน่ง:  กองกลางตัวรุก, กองหน้า
ข้อมูลสโมสร
สโมสรปัจจุบัน:  อาร์เซนอล
หมายเลข:  29
สโมสรเยาวชน
2003–2009:  อาเลมันนีอา มารีอาดอร์ฟ
2009–2010:  อาเลมันนีอา อาเคิน
2010–2017:  ไบเออร์เลเวอร์คูเซิน
สโมสรอาชีพ*
| ปี |  ทีม |  ลงเล่น |  (ประตู) |
| 2016–2020 |  ไบเออร์เลเวอร์คูเซิน |  118 |  (36) |
| 2020–2023 |  เชลซี |  91 |  (19) |
| 2023– |  อาร์เซนอล |  40 |  (15) |
ทีมชาติ‡
| 2014–2015 |  เยอรมนี อายุไม่เกิน 16 ปี |  6 |  (0) |
| 2015–2016 |  เยอรมนี อายุไม่เกิน 17 ปี |  16 |  (2) |
| 2017–2018 |  เยอรมนี อายุไม่เกิน 19 ปี |  8 |  (7) |
| 2018– |  เยอรมนี |  53 |  (19) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 31 สิงหาคม 2024 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 10 กันยายน 2024
ไค ลูคัส ฮาเวิทซ์ (เยอรมัน: Kai Lukas Havertz, ออกเสียง: [kaɪ̯ ˈhaːvɐt͡s]; เกิด 11 มิถุนายน ค.ศ. 1999) เป็นนักฟุตบอลชาวเยอรมัน ปัจจุบันเล่นในตำแหน่งกองกลางตัวรุกและกองหน้าให้กับอาร์เซนอล สโมสรในพรีเมียร์ลีก และทีมชาติเยอรมนี
ฮาเวิทซ์เป็นผลผลิตระดับเยาวชนของไบเออร์ 04 เลเวอร์คูเซินตั้งแต่ ค.ศ. 2016 และได้ลงสนามให้ทีมชุดใหญ่ในปีเดียวกัน และเขากลายเป็นผู้เล่นอายุน้อยที่สุดที่ได้ลงเล่นในบุนเดิสลีกา และในปีถัดมา เขากลายเป็นผู้ทำประตูอายุน้อยที่สุดของสโมสร เขายังเป็นผู้เล่นอายุน้อยที่สุดที่ได้ลงเล่นครบ 50 และ 100 นัดบนลีกสูงสุดของเยอรมนี
ด้วยพัฒนาการอย่างก้าวกระโดดทำให้เขาเป็นที่สนใจจากหลายสโมสร ก่อนจะย้ายไปเชลซีใน ค.ศ. 2020 ด้วยค่าตัว 84 ล้านยูโร (72 ล้านปอนด์) ถือเป็นผู้เล่นที่มีค่าตัวแพงที่สุดเป็นอันดับสองของสโมสรในขณะนั้น เขาชนะเลิศยูฟ่าแชมเปียนส์ลีก ฤดูกาล 2020–21 โดยเป็นผู้ทำประตูในนัดชิงชนะเลิศที่ทีมเอาชนะแมนเชสเตอร์ซิตี 1–0 ตามด้วยการชนะเลิศยูฟ่าซูเปอร์คัพ 2021 และฟุตบอลชิงแชมป์สโมสรโลก 2021 ซึ่งเขาทำประตูชัยในช่วงต่อเวลาพิเศษพาทีมเอาชนะปัลเมย์รัส 2–1 เขาย้ายร่วมทีมอาร์เซนอลในเดือนมิถุนายน ค.ศ. 2023 ด้วยค่าตัว 65 ล้านปอนด์
หลังจากลงเล่นในทีมเยาวชนหลายช่วงอายุของเยอรมนี ฮาเวิทซ์ติดทีมชุดใหญ่ครั้งแรกในเดือนกันยายน ค.ศ. 2018 ถือเป็นผู้เล่นคนแรกที่เกิดใน ค.ศ. 1999 ที่ลงเล่นให้ทีมชุดใหญ่ของเยอรมนี มีส่วนร่วมในการแข่งขันฟุตบอลชิงแชมป์แห่งชาติยุโรป 2020 และ 2024 รวมถึงฟุตบอลโลก 2022
สโมสรอาชีพ > เยาวชน

ฮาเวิทซ์เกิดที่อาเคินในเยอรมนี เขามีประสบการณ์การเล่นฟุตบอลครั้งแรกเมื่ออายุ 4 ขวบ โดยเขาได้เข้าร่วมทีมเยาวชนของอาเลมันนีอา มารีอาดอร์ฟ ซึ่งปู่ของเขา ริชาร์ด เป็นประธานสโมสร ใน ค.ศ. 2009 เขาเซ็นสัญญากับอาเลมันนีอาอาเคินในลีกระดับสอง เขาเล่นให้กับทีมเยาวชนของสโมสรนี้เพียงปีเดียว ก่อนที่จะย้ายไปไบเออร์เลเวอร์คูเซินในวัย 11 ปี เขาเอาชนะความท้าทายและทำผลงานได้เป็นอย่างดี โดยใน ค.ศ. 2016 เขาทำ 18 ประตูให้กับทีมรุ่นอายุไม่เกิน 17 ปี จนได้รับเหรียญเงิน Fritz Walter ของรุ่นอายุนั้น ก่อนที่เขาจะเลื่อนขึ้นสู่ทีมชุดใหญ่ในเวลาต่อมา
สโมสรอาชีพ > เชลซี

ในวันที่ 4 กันยายน ค.ศ. 2020 ฮาเวิทซ์เซ็นสัญญาห้าปีกับเชลซีในพรีเมียร์ลีก ค่าตัวที่ได้รับรายงานอยู่ที่ 62 ล้านปอนด์ และอาจเพิ่มขึ้นเป็น 71 ล้านปอนด์ ทำให้เขากลายเป็นผู้เล่นที่ย้ายเข้าด้วยค่าตัวแพงเป็นอันดับที่สองของเชลซีในตอนนั้นรองจากเกปา อาร์ริซาบาลากา ต่อมาในวันที่ 14 กันยายน เขาลงเล่นนัดแรกให้กับเชลซีในนัดเปิดสนามพรีเมียร์ลีก ฤดูกาล 2020–21 ช่วยให้ทีมบุกเอาชนะไบรตันแอนด์โฮฟอัลเบียน 3–1 ต่อมาในวันที่ 23 กันยายน ฮาเวิทซ์ทำประตูแรกในนามสโมสรเชลซีและทำแฮตทริกแรกในอาชีพของเขา ช่วยให้ทีมเปิดบ้านเอาชนะบาร์นสลีย์ 6–0 ในรอบที่สามของอีเอฟแอลคัพ
วันที่ 29 พฤษภาคม ค.ศ. 2021 เขาทำประตูในนัดชิงชนะเลิศของยูฟ่าแชมเปียนส์ลีก ฤดูกาล 2021–22 ซึ่งเป็นประตูแรกที่เขาทำได้ในรายการนี้ และเป็นประตูชัยช่วยให้ทีมเอาชนะแมนเชสเตอร์ซิตี คว้าแชมป์รายการนี้เป็นสมัยที่สองในประวัติศาสตร์สโมสร
สถิติอาชีพ > สโมสร

| สโมสร | ฤดูกาล | ลีก> ระดับ | ลีก> ลงเล่น | ลีก> ประตู | ถ้วยแห่งชาติ> ลงเล่น | ถ้วยแห่งชาติ> ประตู | ลีกคัพ> ลงเล่น | ลีกคัพ> ประตู | ยุโรป> ลงเล่น | ยุโรป> ประตู | อื่น ๆ> ลงเล่น | อื่น ๆ> ประตู | ทั้งหมด> ลงเล่น | ทั้งหมด> ประตู |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| ไบเออร์เลเวอร์คูเซิน | 2016–17 | บุนเดิสลีกา | 24 | 4 | 1 | 0 | — | — | 3 | 0 | — | — | 28 | 4 |
| ไบเออร์เลเวอร์คูเซิน | 2017–18 | บุนเดิสลีกา | 30 | 3 | 5 | 1 | — | — | — | — | — | — | 35 | 4 |
| ไบเออร์เลเวอร์คูเซิน | 2018–19 | บุนเดิสลีกา | 34 | 17 | 2 | 0 | — | — | 6 | 3 | — | — | 42 | 20 |
| ไบเออร์เลเวอร์คูเซิน | 2019–20 | บุนเดิสลีกา | 30 | 12 | 5 | 2 | — | — | 10 | 4 | — | — | 45 | 18 |
| ไบเออร์เลเวอร์คูเซิน | รวม | รวม | 118 | 36 | 13 | 3 | — | — | 19 | 7 | — | — | 150 | 46 |
| เชลซี | 2020–21 | พรีเมียร์ลีก | 27 | 4 | 5 | 1 | 1 | 3 | 12 | 1 | — | — | 45 | 9 |
| เชลซี | 2021–22 | พรีเมียร์ลีก | 29 | 8 | 3 | 0 | 3 | 2 | 9 | 3 | 3 | 1 | 47 | 14 |
| เชลซี | 2022–23 | พรีเมียร์ลีก | 35 | 7 | 1 | 0 | 1 | 0 | 10 | 2 | — | — | 47 | 9 |
| เชลซี | รวม | รวม | 91 | 19 | 9 | 1 | 5 | 5 | 31 | 6 | 3 | 1 | 139 | 32 |
| อาร์เซนอล | 2023–24 | พรีเมียร์ลีก | 33 | 11 | 1 | 0 | 2 | 0 | 10 | 1 | 1 | 0 | 47 | 12 |
| รวมทั้งหมด | รวมทั้งหมด | รวมทั้งหมด | 242 | 66 | 23 | 4 | 7 | 5 | 60 | 14 | 4 | 1 | 336 | 90 |
หมายเหตุ
↑  รวมเดเอ็ฟเบ-โพคาลและเอฟเอคัพ
↑  รวมอีเอฟแอลคัพ
1 2 3 4 5  ลงเล่นในยูฟ่าแชมเปียนส์ลีก
↑  ลงเล่นในยูฟ่ายูโรปาลีก
↑  ลงเล่น 5 นัดในยูฟ่าแชมเปียนส์ลีกและลงเล่น 5 นัดและทำ 4 ประตูในยูฟ่ายูโรปาลีก
↑  ลงเล่นหนึ่งนัดในยูฟ่าซูเปอร์คัพ, สองนัดและหนึ่งประตูในฟุตบอลชิงแชมป์สโมสรโลก
↑  ลงเล่นในเอฟเอคอมมิวนิตีชีลด์
สถิติอาชีพ > ทีมชาติ

| เยอรมนี> ปี | เยอรมนี> ลงเล่น | เยอรมนี> ประตู | เยอรมนี>  | เยอรมนี>  | เยอรมนี>  | เยอรมนี>  |
| --- | --- | --- | --- | --- | --- | --- |
| 2018 | 2 | 0 |  |  |  |  |
| 2019 | 5 | 1 |  |  |  |  |
| 2020 | 3 | 1 |  |  |  |  |
| 2021 | 13 | 5 |  |  |  |  |
| 2022 | 10 | 5 |  |  |  |  |
| 2023 | 9 | 2 |  |  |  |  |
| 2024 | 2 | 1 |  |  |  |  |
| รวม | 44 | 15 |  |  |  |  |
สถิติอาชีพ > ทีมชาติ > ประตูในนามทีมชาติ

| ลำดับ | วันที่ | สนาม | นัดที่ | คู่แข่ง | ประตู | ผล | รายการแข่งขัน | อ้างอิง |
| --- | --- | --- | --- | --- | --- | --- | --- | --- |
| 1 | 9 ตุลาคม 2019 | ซิกนัลอิดูนาพาร์ค ดอร์ทมุนท์ เยอรมนี | 6 |  อาร์เจนตินา | 2–0 | 2–2 | กระชับมิตร |  |
| 2 | 13 ตุลาคม 2020 | ไรน์เอแนร์กีชตาดีอ็อน โคโลญ เยอรมนี | 10 |  สวิตเซอร์แลนด์ | 2–2 | 3–3 | ยูฟ่าเนชันส์ลีก 2020–21 ลีกเอ |  |
| 3 | 25 มีนาคม 2021 | MSV-Arena ดืสบวร์ค เยอรมนี | 11 |  ไอซ์แลนด์ | 2–0 | 3–0 | ฟุตบอลโลก 2022 รอบคัดเลือก |  |
| 4 | 19 มิถุนายน 2021 | อัลลีอันทซ์อาเรนา มิวนิก เยอรมนี | 16 |  โปรตุเกส | 3–1 | 4–2 | ฟุตบอลชิงแชมป์แห่งชาติยุโรป 2020 |  |
| 5 | 23 มิถุนายน 2021 | อัลลีอันทซ์อาเรนา มิวนิก เยอรมนี | 17 |  ฮังการี | 1–1 | 2–2 | ฟุตบอลชิงแชมป์แห่งชาติยุโรป 2020 |  |
| 6 | 11 ตุลาคม 2021 | ตอเช ปรอเอสกี อารีนา สกอเปีย มาซิโดเนียเหนือ | 22 |  มาซิโดเนียเหนือ | 1–0 | 4–0 | ฟุตบอลโลก 2022 รอบคัดเลือก |  |
| 7 | 14 พฤศจิกายน 2021 | สนามกีฬาสาธารณรัฐวัซแกน ซาร์กซียัน เยเรวาน อาร์มีเนีย | 23 |  อาร์มีเนีย | 1–0 | 4–1 | ฟุตบอลโลก 2022 รอบคัดเลือก |  |
| 8 | 26 มีนาคม 2022 | ไรน์-เน็คคาร์-อาเรนา ซินส์ไฮม์ เยอรมนี | 24 |  อิสราเอล | 1–0 | 2–0 | กระชับมิตร |  |
| 9 | 26 กันยายน 2022 | สนามกีฬาเวมบลีย์ ลอนดอน อังกฤษ | 30 |  อังกฤษ | 2–0 | 3–3 | ยูฟ่าเนชันส์ลีก 2022–23 ลีกเอ |  |
| 10 | 26 กันยายน 2022 | สนามกีฬาเวมบลีย์ ลอนดอน อังกฤษ | 30 |  อังกฤษ | 3–3 | 3–3 | ยูฟ่าเนชันส์ลีก 2022–23 ลีกเอ |  |
| 11 | 1 ธันวาคม 2022 | Al Bayt Stadium, Al Khor, กาตาร์ | 33 |  คอสตาริกา | 2–2 | 4–2 | ฟุตบอลโลก 2022 |  |
| 12 | 1 ธันวาคม 2022 | Al Bayt Stadium, Al Khor, กาตาร์ | 33 |  คอสตาริกา | 3–2 | 4–2 | ฟุตบอลโลก 2022 |  |
| 13 | 12 มิถุนายน 2023 | เวเซอร์ชตาดีอ็อน เบรเมิน เยอรมนี | 35 |  ยูเครน | 2–3 | 3–3 | กระชับมิตร |  |
| 14 | 18 พฤศจิกายน 2023 | โอลึมพีอาชตาดีอ็อน เบอร์ลิน เยอรมนี | 41 |  ตุรกี | 1–0 | 2–3 | กระชับมิตร |  |
| 15 | 23 มีนาคม 2024 | ปาร์กอแล็งปิกลียอแน ลียง ฝรั่งเศส | 43 |  ฝรั่งเศส | 2–0 | 2–0 | กระชับมิตร |  |
เกียรติประวัติ

ไบเออร์เลเวอร์คูเซิน
เดเอ็ฟเบ-โพคาล รองชนะเลิศ: 2019–20
เชลซี
ยูฟ่าแชมเปียนส์ลีก: 2020–21
ยูฟ่าซูเปอร์คัพ: 2021
ฟุตบอลชิงแชมป์สโมสรโลก: 2021
เอฟเอคัพ รองชนะเลิศ: 2020–21, 2021–22
อีเอฟแอลคัพ รองชนะเลิศ: 2021–22
อาร์เซนอล
เอฟเอคอมมิวนิตีชีลด์: 2023
รางวัลส่วนตัว
Fritz Walter Medal: U17 เหรียญเงิน - 2016
Fritz Walter Medal: U19 เหรียญทอง - 2018
ทีมยอดเยี่ยมแห่งปีของบุนเดิสลีกา: 2018–19
ผู้เล่นยอดเยี่ยมประจำเดือนของบุนเดิสลีกา: เมษายน 2019, พฤษภาคม 2019, พฤษภาคม 2020
ทีมหน้าใหม่ยอดเยี่ยมของยูฟ่าแชมเปียนส์ลีก: 2019
ทีมยอดเยี่ยมแห่งฤดูกาลของยูฟ่ายูโรปาลีก: 2019–20
แหล่งข้อมูลอื่น

ข้อมูลของ ไค ฮาเวิทซ์ ที่ ซ็อกเกอร์เวย์
ไค ฮาเวิทซ์ – สถิติการลงแข่งจากสหภาพสมาคมฟุตบอลยุโรป (UEFA) (อังกฤษ)
Profile at DFB.de
Profile at kicker.de
| ด ค กผู้เล่นชุดปัจจุบันของสโมสรฟุตบอลอาร์เซนอล  |
| --- | --- |
 1 แรมส์เดล  3 เทียร์นีย์  4 ไวต์  5 พาร์ทีย์  6 กาบรีแยล  7 ซากา  8 เออเดอโกร์  9 เฌซุส  10 สมิท ราว  14 โอบาเมอย็องก์  15 เมตแลนด์-ไนลส์  16 โฮลดิง  17 แซดริก  18 โทมิยาซุ  19 เปเป  20 ตาวารึช  21 เชมเบอส์  22 มารี  23 โลกงกา  25 อันนินนี  26 บาโลกัน  29 ฮาเวิทซ์  30 เอ็นเคเตียห์  31 กอลาชินัตส์  33 โอคองก์โว  34 จากา  35 มาร์ชีแนลี  หัวหน้าผู้ฝึกสอน: อาร์เตตา
มาซาตาดะ อิชิอิ

มาซาตาดะ อิชิอิ (ญี่ปุ่น: 石井 正忠; โรมาจิ: Ishii Masatada; เกิด 1 กุมภาพันธ์ 1967) เป็นหัวหน้าผู้ฝึกสอนทีมฟุตบอลอาชีพชาวญี่ปุ่น อดีตนักฟุตบอลที่เป็นผู้เล่นในตำแหน่งกองกลางและกองหลัง ปัจจุบันเป็นหัวหน้าผู้ฝึกสอนทีมฟุตบอลทีมชาติไทย
อาชีพผู้เล่น

อิชิอิเกิดที่อิจิฮาระเมื่อวันที่ 1 กุมภาพันธ์ 1967 หลังจากที่สำเร็จการศึกษาจากมหาวิทยาลัยจุนเต็นโด เขาได้ย้ายไปร่วมทีมเอ็นทีที คันโตในเจแปนซอกเกอร์ลีกเมื่อปี 1989 โดยในฤดูกาลแรกกับสโมสร เขาได้ลงเล่นอยู่หลายนัด ต่อมาเขาย้ายไปซูมิโตโมะ เมทัล (คาชิมะ แอนต์เลอส์ ในปัจจุบัน) เมื่อปี 1991 ต่อมาในปี 1992 เจแปนซอกเกอร์ลีกถูกยุบและเปลี่ยนชื่อเป็นเจลีก ต่อมาในปี 1993 เขาพาทีมจบอันดับที่ 2 ของเจลีกและคว้ารองแชมป์ฟุตบอลชิงถ้วยพระราชทานสมเด็จพระจักรพรรดิ อย่างไรก็ตาม หลังจากปี 1996 เขาได้รับโอกาสลงสนามน้อยลง จึงย้ายไปอวิสปา ฟูกูโอกะในปี 1998 และแขวนสตั๊ดเมื่อจบฤดูกาลนั้น
อาชีพผู้ฝึกสอน > คาชิมะ แอนต์เลอส์

หลังจากเลิกเล่นฟุตบอล อิชิอิได้เข้ามาทำหน้าที่เป็นผู้ฝึกสอนกายภาพของคาชิมะ แอนต์เลอส์ในปี 2542 ต่อมาในเดือนกรกฎาคม ค.ศ. 2558 เขาเข้ารับตำแหน่งผู้จัดการทีมแทนที่โตนีนโย เซเรโซที่ถูกปลด อิชิอิจึงกลายเป็นผู้จัดการทีมชาวญี่ปุ่นคนแรกของสโมสรในรอบ 21 ปี นับตั้งแต่มาซาคัตสึ มิยาโมโตะในปี 2537 (ไม่นับรวมผู้จัดการทีมรักษาการอย่างทากาชิ เซกิซูกะในปี 2541 และ 2542) อิชิอิพาทีมชนะเลิศเจลีกคัพในเดือนตุลาคม ค.ศ. 2558 ก่อนที่จะพาทีมชนะเลิศเจลีกในฤดูกาล 2559 จนได้สิทธิ์เข้าร่วมแข่งขันฟุตบอลชิงแชมป์สโมสรโลก 2016 ฤดูกาลนั้น เขาได้รับรางวัลผู้จัดการทีมยอดเยี่ยมแห่งปีของเจลีก ส่วนในการแข่งขันฟุตบอลชิงแชมป์สโมสรโลกนั้น เขาพาคาชิมะ แอนต์เลอส์เข้าชิงชนะเลิศจนกลายเป็นทีมแรกจากเอเชียที่ได้เข้าชิงชนะเลิศในรายการนี้ โดยในนัดชิงชนะเลิศนั้น เขาพาทีมแพ้แชมป์ยุโรปอย่างเรอัลมาดริดในช่วงต่อเวลาพิเศษ 4–2 หลังจากที่เสมอกันในเวลา 90 นาที 2–2 และในฤดูกาล 2560 เขาถูกปลดจากตำแหน่งผู้จัดการทีมหลังจากที่ทำผลงานได้ไม่ดี
อาชีพผู้ฝึกสอน > โอมิยะ อาร์ดิจา

ในเดือนพฤศจิกายน พ.ศ. 2560 อิชิอิเข้ารับตำแหน่งผู้จัดการทีมของโอมิยะ อาร์ดิจา (เอ็นทีที คันโต ในอดีต) ซึ่งเป็นทีมที่เขาเริ่มเล่นฟุตบอลอาชีพ เขาคุมทีมไม่ชนะใครเลยในช่วงเวลา 3 เดือน อีกทั้งทีมยังตกชั้นสู่เจลีก 2 อย่างไรก็ตาม เขายังได้รับโอกาสคุมทีมต่อในฤดูกาล 2561 โดยมีเป้าหมายพาทีมเลื่อนชั้นสู่เจลีก 2 อย่างไรก็ตาม ทีมจบเพียงอันดับที่ 5 หมดสิทธิ์เลื่อนชั้นสู่ลีกสูงสุด เขาจึงลาออกจากตำแหน่งหลังจบฤดูกาลนั้น
อาชีพผู้ฝึกสอน > สมุทรปราการ ซิตี้

วันที่ 23 ธันวาคม พ.ศ. 2562 อิชิอิเข้ารับตำแหน่งหัวหน้าผู้ฝึกสอนของสมุทรปราการ ซิตี้ในไทยลีก
อาชีพผู้ฝึกสอน > บุรีรัมย์ ยูไนเต็ด

มาซาทาดะเข้ารับตำแหน่งหัวหน้าผู้ฝึกสอนของบุรีรัมย์ ยูไนเต็ดเมื่อวันที่ 1 ธันวาคม พ.ศ. 2564 และประเดิมคุมทีมนัดแรกในการแข่งขันรีโว่ ลีกคัพ 2564–65 รอบ 32 ทีมสุดท้าย เมื่อวันที่ 12 มกราคม พ.ศ. 2565 ซึ่งในนัดนั้น บุรีรัมย์บุกไปเอาชนะระยองได้ 2–0 ผ่านเข้าสู่รอบ 16 ทีมสุดท้ายได้สำเร็จ จบฤดูกาล 2564–65 เขาคุมทีมคว้าเทรเบิลแชมป์ในประเทศ ซึ่งประกอบด้วยไทยลีก เอฟเอคัพ และลีกคัพ ได้สำเร็จ และในฤดูกาลถัดมา (2565–66) เขาคุมทีมป้องกันทริปเปิ้ลแชมป์ได้สำเร็จอีกครั้งหนึ่ง
อาชีพผู้ฝึกสอน > ทีมชาติไทย

ในวันที่ 13 สิงหาคม พ.ศ. 2566 เนวิน ชิดชอบ ประกาศส่งอิชิอิไปทำหน้าที่ประธานพัฒนาเทคนิคของฟุตบอลทีมชาติไทย ตามคำขอของนวลพรรณ ล่ำซำ ผู้จัดการทีม โดยอิชิอิยังคงเป็นหัวหน้าผู้ฝึกสอนของบุรีรัมย์ ยูไนเต็ด ตามเดิม
ต่อมาเมื่อวันที่ 22 พฤศจิกายน พ.ศ. 2566 นวลพรรณ ล่ำซำได้ประกาศแต่งตั้งอิชิอิกลับมาเป็นหัวหน้าผู้ฝึกสอนทีมฟุตบอลทีมชาติไทย แทนที่อาเลชังดรี ปอลกิง ที่ถูกปลดจากผลงานที่ย่ำแย่ อย่างไรก็ตาม สัญญาการคุมทีมยังไม่ชัดเจน เนื่องจากคาบเกี่ยวกับช่วงเวลาเลือกตั้งนายกสมาคมกีฬาฟุตบอลแห่งประเทศไทย ในพระบรมราชูปถัมภ์คนใหม่ โดยอิชิอิจะเริ่มต้นคุมทีมชาติไทยอย่างเป็นทางการในวันที่ 1 มกราคม พ.ศ. 2567 ในการแข่งขันฟุตบอลนัดกระชับมิตรที่ทีมชาติไทยบุกไปเยือนทีมชาติญี่ปุ่นซึ่งเป็นทีมชาติบ้านเกิดของอิชิอิเอง ปัจจุบันอิชิอิได้นำทีมชาติไทย ลุยเอเชียนคัพ 2023 และได้ทำสถิติใหม่ในเอเชียนคัพ โดยการคว้า 4 คะแนนในการลงสนาม 2 นัดแรก
สถิติการจัดการทีม

| สโมสร | วันที่เริ่มต้น | วันที่สิ้นสุด | บันทึก> แข่ง | บันทึก> ชนะ | บันทึก> เสมอ | บันทึก> แพ้ | บันทึก> % ชนะ |
| --- | --- | --- | --- | --- | --- | --- | --- |
| คาชิมะ แอนต์เลอส์ | 2558 | 2560 | 96 | 59 | 7 | 30 | 061.46 |
| โอมิยะ อาร์ดิจา | 2560 | 2561 | 48 | 22 | 9 | 17 | 045.83 |
| สมุทรปราการ ซิตี้ | 2562 | 2564 | 50 | 21 | 10 | 19 | 042.00 |
| บุรีรัมย์ ยูไนเต็ด | 2564 | 2566 | 68 | 52 | 9 | 7 | 076.47 |
| ทีมชาติไทย | 2566 | ปัจจุบัน | 16 | 7 | 6 | 3 | 043.75 |
| รวม | รวม | รวม | 278 | 161 | 41 | 76 | 057.91 |
เกียรติประวัติ > ผู้เล่น

เจลีก: 2539
ฟุตบอลชิงถ้วยพระราชทานสมเด็จพระจักรพรรดิ: 2540
เจลีกคัพ: 2540
เกียรติประวัติ > หัวหน้าผู้ฝึกสอน

เจลีก 1: 2559
ฟุตบอลชิงถ้วยพระราชทานสมเด็จพระจักรพรรดิ: 2559
เจลีกคัพ: 2558
เจแปนนิส ซูเปอร์คัพ: 2560
ฟุตบอลชิงแชมป์สโมสรโลก รองชนะเลิศ: 2016
ไทยลีก: 2564–65, 2565–66
ไทยเอฟเอคัพ: 2564–65, 2565–66
ไทยลีกคัพ: 2564–65, 2565–66
คิงส์คัพ: ครั้งที่ 50
ฟุตบอลชิงแชมป์แห่งชาติอาเซียน รองชนะเลิศ: 2567
ผู้จัดการทีมยอดเยี่ยมเจลีก: 2559
ผู้จัดการทีมยอดเยี่ยมไทยลีก: 2564–65
ผู้จัดการทีมยอดเยี่ยมประจำเดือนไทยลีก: ธันวาคม 2563, มกราคม 2565, พฤศจิกายน 2565, มกราคม 2566, กุมภาพันธ์ 2566
แหล่งข้อมูลอื่น

มาซาตาดะ อิชิอิ ที่อินสตาแกรม
| ก่อนหน้า |  | มาซาตาดะ อิชิอิ |  | ถัดไป |
| --- | --- | --- | --- | --- |
| อาเลชังดรี ปอลกิง |  |   ผู้ฝึกสอนทีมชาติไทย  (พ.ศ. 2566 – ปัจจุบัน) |  | ยังเป็นปัจจุบัน |
| อาเลชังดรี กามา |  |   ผู้ฝึกสอนสโมสรฟุตบอลบุรีรัมย์ ยูไนเต็ด  (1 ธันวาคม 2564 – 13 สิงหาคม 2566) |  | อาเธอร์ ปาปัส |